2014. aasta taliolümpiamängud

2014. aasta taliolümpiamängud olid XXII taliolümpiamängud, mis toimusid 7. veebruarist 23. veebruarini 2014 Venemaal Sotšis. Varem oli Venemaal korraldatud 1980. aasta suveolümpiamängud Moskvas. Sotši oli esimene lähistroopikas taliolümpiamänge korraldanud linn. Samuti on see kõige lõunapoolseim linn Euroopas, kus taliolümpiamängud on toimunud. Sotši oli varem taotlenud 2002. aasta taliolümpiamängude korraldamise õigust. Sotši kinnitati olümpialinnaks Rahvusvahelise Olümpiakomitee 119. istungjärgul 4. juulil 2007 Guatemalas. Olümpialinn selgus teises hääletusvoorus, kus Sotši sai 51 häält ja Pyeongchang (Lõuna-Korea) sai 47 häält. Esimeses hääletusvoorus sai Pyeongchang 34, Sotši sai 32 ja Salzburg (Austria) 25 häält. Teised kandideerinud linnad olid Jaca (Hispaania), Almatõ (Kasahstan), Sofia (Bulgaaria) ja Bordžomi (Gruusia). Aprillis 2011 otsustas Rahvusvaheline Olümpiakomitee lisada olümpiamängude kavva uute aladena naiste suusahüpped, laskesuusatamise segateatesõidu, iluuisutamise ja kelgutamise meeskonnavõistluse ning vigursuusatamise rennisõidu. 2011. aastal valiti 2014. aasta taliolümpiamängude maskottideks jääkaru, lumeleopard ja valgejänes. 500 päeva enne taliolümpiamängude algust valis olümpiamängude korralduskomitee Sotši taliolümpiamängude olümpiadeviisiks "Hot. Cool. Yours." (vene keeles Жаркие. Зимние. Твои.). Olümpiatuli süüdati 29. septembril 2013 Olümpias. Olümpiatule teekond algas sama aasta 7. oktoobril Moskvas. See läbis 2900 Venemaa linna ja küla ning jõudis Sotšisse avatseremoonia päeval, 7. veebruaril. Tõrvik läbis 123 päeva jooksul 40 000 kilomeetrit. See läbis oma teekonnal kõiki riigi piirkondi Kaliningradist Tšuktšimaa idaosani. Olümpiatuli jõudis sealhulgas ka põhjapoolusele ja Euroopa kõrgeima mäe Elbruse tippu. Tõrvik viidi ka esimest korda kosmosesse ja Baikali järve. Tõrvikut kandis umbes 14 000 inimest. Olümpiatule olümpiastaadionil süütasid iluuisutaja Irina Rodnina ja jäähokimängija Vladislav Tretjak. Olümpiamängudel oli kavas 15 spordiala 98 medalialaga. Viimane veerg: Finaalide koguarv 2014. aasta taliolümpiamängudel osales rekordiliselt 88 riiki, mis ületas eelmiste Vancouveri taliolümpiamängude tulemuse, kui osalesid 82 riigi sportlased. Sotši taliolümpiamängude tulemuse ületasid omakorda neli aasta hiljem Pyeongchangi taliolümpiamängud, kus osalesid 92 riigi sportlased. Seitse riiki – Dominica, Ida-Timor, Malta, Paraguay, Zimbabwe, Togo ja Tonga – osalesid 2014. aastal taliolümpiamängudel esimest korda. Üks tuntumaid sportlasi Sotši taliolümpiamängudel oli maailmakuulus viiuldaja Vanessa-Mae, kes esindas Taid naiste suurslaalomis.  Pikemalt artiklis Eesti 2014. aasta taliolümpiamängudel Eestit esindas olümpiamängudel 25 sportlast. Laskesuusatajatest osalesid Kadri Lehtla, Darja Jurlova, Grete Gaim, Johanna Talihärm, Indrek Tobreluts, Kauri Kõiv, Roland Lessing, Daniil Steptšenko ja Kalev Ermits. Murdmaasuusatajatest osalesid Triin Ojaste, Aivar Rehemaa, Peeter Kümmel, Karel Tammjärv, Algo Kärp, Raido Ränkel ja Siim Sellis. Kahevõistlejatest võistlesid Kristjan Ilves, Han Hendrik Piho ja Karl-August Tiirmaa, suusahüppajatest Kaarel Nurmsalu ja Siim-Tanel Sammelselg. Mäesuusatajatest kuulusid koondvõistkonda Triin Tobi ja Warren Cummings Smith. Iluuisutamises esindasid Eestit Jelena Glebova naiste üksiksõidus ja Viktor Romanenkov meeste üksiksõidus. Olümpiamängude 98 medalialal võitsid medaleid 26 riigi 187 sportlast. Enim medaleid (5) võitis Hollandi kiiruisutaja Ireen Wüst. Enim kuldmedaleid (3) pälvisid Venemaa lühirajauisutaja Viktor An, Norra murdmaasuusataja Marit Bjørgen ja Valgevene laskesuusataja Darja Domračava. Itaalia kelgutaja Armin Zöggeler jõudis medalini taliolümpiamängudel kuuendat korda järjest ja oli esimene sportlane, kes seda suutis. Taliolümpiamängude medalitabel   *   Korraldajariik (Venemaa) Eesti Aiake ^a India sportlased võistlesid 10. veebruarini olümpialipu all. "Sochi 2014 Reveals its Slogan". 25.9.2012. Originaali arhiivikoopia seisuga 24.12.2018. Vaadatud 27.1.2013. {{netiviide}}: eiran tundmatut parameetrit |= (juhend) "Sotši 2014 tõrvik". eok.ee. Vaadatud 7.02.2014.[alaline kõdulink] RT.com: Sochi-2014 Olympic torch dives into history at Lake Baikal "Competition Schedule" (inglise). sochi2014.com. Originaali arhiivikoopia seisuga 6. jaanuar 2014. Vaadatud 1. veebruaril 2014. "Viiulimängija Vanessa Mae võistleb Sotši olümpiamängudel". Postimees.ee. Vaadatud 5.02.2014. "Sochi Games: Four Indian skiers to go as independent athletes". zeenews.india.com. Originaali arhiivikoopia seisuga 2.01.2014. Vaadatud 7.02.2014. 2014. aasta taliolümpiamängud olümpiamängude kodulehel Jaanus Piirsalu. "Haruldased metsad ohverdatakse Sotši olümpiatee heaks". Eesti Päevaleht. 7. november 2009 Andres Herkel. "Tšerkessi genotsiid ja Sotši olümpia". diplomaatia.ee. august 2010 "USA senaator võrdles Venemaad Hitleri-Saksamaaga ja kutsus ameeriklasi üles olümpiamänge boikoteerima". Postimees. 18. juuli 2013. "The Moscow Times: Sotši OMi boikott võib tõeks saada". Postimees. 25. juuli 2013 Taliolümpiamängud < 2010 Vancouver  Sotši 2014  2018 Pyeongchang>